KOMISSION ASETUS (EY) N:o 2971/94,
annettu 6 päivänä joulukuuta 1994,
kolmansista maista tulevan kesyn kanin lihan Espanjaan tuontiin sovellettavan kiintiön vahvistamisesta 1 päivän tammikuuta ja 30 päivän kesäkuuta 1995 väliseksi ajaksi ja tietyistä sen soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon tiettyjen kolmansista maista peräisin olevien maataloustuotteiden Espanjaan suuntautuvan tuonnin määrällisiä rajoituksia koskevista yksityiskohtaisista säännöistä 25 päivänä helmikuuta 1986 annetun neuvoston asetuksen (ETY) N:o 491/86(1), sellaisena kuin se on viimeksi muutettuna asetuksella (ETY) N:o 3296/88(2), ja erityisesti sen 3 artiklan,
sekä katsoo, että
kolmansista maista tulevan kesyn kanin lihan Espanjaan tuontiin vuonna 1994 sovellettava kiintiö vahvistetaan komission asetuksen (EY) N:o 3319/93(3) 1 artiklassa; tätä kiintiötä olisi korotettava vähintään mainitun asetuksen 3 artiklassa säädetyllä kymmenen prosentin vähimmäismäärällä vuodeksi 1995,
määrälliset rajoitukset on kuitenkin kielletty GATT:in Uruguayn kierroksen yhteydessä tehdyllä maataloutta koskevalla sopimuksella, jota sovelletaan 1 päivästä heinäkuuta 1995; tämän vuoksi on aiheellista avata kiintiö vasta vuoden 1995 ensimmäiseksi vuosineljännekseksi,
kiintiön moitteettoman hallinnon varmistamiseksi tuontilupahakemukseen olisi liitettävä tuonnin toteuttamisen varmistava vakuus komission asetuksen (ETY) N:o 2220/85(4) 20 artiklan mukaisena ensisijaisena vaatimuksena, sellaisena kuin se on viimeksi muutettuna asetuksella (EY) N:o 3403/93(5),
olisi säädettävä siitä, että Espanjan on annettava komissiolle tiedoksi kiintiöiden soveltamiseen liittyvät tiedot, ja
tässä asetuksessa säädetyt toimenpiteet ovat siipikarjanliha- ja muna-alan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kiintiön määrä, jota Espanjan kuningaskunta voi liittymisasiakirjan 77 artiklan mukaan soveltaa 1 pöivästä tammikuuta 30 päivään kesäkuuta 1995 kolmansista maista tuotavaan, CN-koodeihin 0208 10 11 ja 0208 10 19 kuuluvaan kesyn kanin lihaan ja muihin syötäviin eläimenosiin, vahvistetaan 472 tonniksi.
2 artikla
1 Espanjan viranomaiset antavat tuontiluvat varmistaakseen, että käytettävissä oleva tuotemäärä jakautuu tasapuolisesti hakijoiden kesken.
2 Tuontilupahakemukseen on liitettävä vakuus. Ensisijainen vaatimus, jota asetuksen (ETY) N:o 2220/85 20 artiklan mukainen vakuus koskee, on toteuttaa tuontia.
3 artikla
Kiintiön asteittaisen kasvun vähimmäismäärä on joka vuoden alussa kymmenen prosenttia.
Kasvu lisätään kuhunkin kiintiöön ja seuraava kasvu lasketaan saadun kokonaisluvun perusteella.
4 artikla
1 Espanjan viranomaisten on annettava komissiolle tiedoksi 2 artiklan soveltamiseksi toteutetut toimenpiteet.
2 Niiden on välitettävä viimeistään kunkin kuukauden 15 päivänä seuraavat edellisen kuukauden aikana annettuja tuontilupia koskevat tiedot:
- edellisen kuukauden aikana annettujen tuontilupien sisältämät määrät tuontimaittain,
- tuodut määrät tuontimaittain.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä joulukuuta 1994.